पाएं अपने शहर की ताज़ा ख़बरें और फ्री ई-पेपरडाउनलोड करें
15 वर्षों से जर्जर हो चुकी भीखपुर नवलपुर मुख्य पथ विभाग की लापरवाही से आज भी उपेक्षित है। कई वर्षो के इंतजार के बाद इस सड़क के निर्माण का रास्ता साफ हुआ तो ठेकेदार की लापरवाही से एक साल में एक कोस का भी निर्माण नहीं हो सका। सड़क पर उड़ती धूल इसकी पूरी कहानी बयां कर रही है। बरसात के दिनों में कीचड़ से परेशानी तो गर्मी में धूल से परेशानी इस सड़क पर चलने वालों की नियति बन गई है। वर्ष 2014 के लोकसभा चुनाव में सोनबरसा के ग्रामीणों ने इस सड़क की बदहाली को ले चुनाव का बहिष्कार किया था।वर्षो इंतजार के बाद जब पहली बार 2007 टेंडर हुआ तो 10 फीसदी काम कराने के बाद ठीकेदार काम छोड़ दिया।वर्ष 2019 पुन: टेंडर हुआ। परन्तु आज तक एक कोस भी सड़क का निर्माण पूरा नही हुआ हैं। 40 फीसदी काम कराने के बाद काम धीरे धीरे होने लगा।सांसद कविता सिंह व जिला परिषद के उपाध्यक्ष ब्रजेश सिंह का अक्सर इस सड़क से आना जाना है।हालांकि इसको लेकर विधायक करणजीत सिंह अधिकारियों को फटकार भी लगा चुके हैं। इसके बाद भी हालात ज्यों कि त्यों है।किशुनबारी जगदीशपुर,सोनबरसा, नवलपुर,नंदा मुड़ा गाँवो के प्रति दिन छात्र, व्यवसायी, रोगी का एंबुलेंस सहित अन्य वाहन इस रास्ते से सीवान व सिसवन जाते है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn